ଚେନ୍ନାଇଃ ସାଧାରଣତଃ ଦେଖାଯାଏ ଯେ ଯେତେବେଳେ ଜଣେ ମନ୍ତ୍ରୀ କିମ୍ବା ବଡ ନେତାଙ୍କ କାର ରାସ୍ତା ଦେଇ ଯାଇଥାଏ, ସେତେବେଳେ ଟ୍ରାଫିକ୍ ପୁଲିସ ରାସ୍ତା ବନ୍ଦ କରିଦେଇଥାନ୍ତି | ପ୍ରଥମେ ମନ୍ତ୍ରୀଙ୍କ କାରକୁ ଯିବାକୁ ଦିଆଯାଏ ଏବଂ ଏହା ପରେ ସାଧାରଣ ଲୋକଙ୍କୁ ଯିବାକୁ ବାଟ ଦିଆଯାଏ | ଏପରି ପରିସ୍ଥିତିରେ, ବେଳେବେଳେ ଆମ୍ବୁଲାନ୍ସ ମଧ୍ୟ ଅଟକି ଯାଇଥାଏ, କିନ୍ତୁ ତାମିଲନାଡୁରେ ଏଭଳି ଘଟଣା ଦେଖିବାକୁ ମିଳିଛି, ଯାହା ବୋଧହୁଏ ଆପଣଙ୍କୁ ବିଶ୍ୱାସ କରିବା ଟିକେ କଷ୍ଟକର ହେବ | ସୋମବାର ତାମିଲନାଡୁର ମୁଖ୍ୟମନ୍ତ୍ରୀ ଏମ.କେ ଷ୍ଟାଲିନ ଆମ୍ବୁଲାନ୍ସ ଆସୁଥିବା ଦେଖି ତାଙ୍କ ଗାଡିକୁ ଅଟକାଇଦେଇଥିଲେ, ଯାହା ଫଳରେ ରୋଗୀଙ୍କୁ ଡାକ୍ତରଖାନା ଠିକ ସମୟରେ ନିଆଯାଇପାରିବ।
ଏହି ଘଟଣାର ଏକ ଭିଡିଓ ମଧ୍ୟ ସାମ୍ନାକୁ ଆସିଛି ଯେଉଁଥିରେ ଏହା ଦେଖିବାକୁ ମିଳିଛି । ଷ୍ଟାଲିନଙ୍କ କାରକେଡ଼ ଯାଉଥିବା ବେଳେ ଏକ ଆମ୍ବୁଲାନ୍ସ ମଧ୍ୟ ପଛରୁ ଆସୁଥିଲା। ଆମ୍ବୁଲାନ୍ସକୁ ଦେଖି ଷ୍ଟାଲିନଙ୍କ କାରକେଡ଼ ସାଇଡ ଦେଇ ଅଟକିଯାଇଥିଲା | ଆମ୍ବୁଲାନ୍ସଟି ଅତିକ୍ରମ କରିବା ପରେ ଷ୍ଟାଲିନଙ୍କ କାରକେଡ଼ ଆଗକୁ ବଢିଥିଲା । ସୂଚନା ଥାଉ କି ଯେ ଗତକାଲି ମୁଖ୍ୟମନ୍ତ୍ରୀ ଭେଲାଚେରୀରୁ କୋୟମ୍ବଡୁ ଯାଉଥିଲେ।
ପାଖାପାଖି ୬୦୦ ଦିନ ପରେ ସୋମବାର ଦିନ ତାମିଲନାଡୁରେ ସ୍କୁଲ ଖୋଲିବା ପରେ ମୁଖ୍ୟମନ୍ତ୍ରୀ ଏମ.କେ ଷ୍ଟାଲିନ ମଧ୍ୟ ଚେନ୍ନାଇର ଗିଣ୍ଡିରେ ଥିବା ଏକ ସରକାରୀ ବିଦ୍ୟାଳୟର ଯାଞ୍ଚ କରିଥିଲେ ଏବଂ ପିଲାମାନଙ୍କୁ ଚକୋଲେଟ ଓ ପୁସ୍ତକ ବଣ୍ଟନ କରି ଛାତ୍ରଛାତ୍ରୀମାନଙ୍କୁ ସ୍ୱାଗତ କରିଥିଲେ। ସେ ବିଦ୍ୟାଳୟ ପରିସରର ପରିଷ୍କାର ପରିଚ୍ଛନ୍ନତା ସହ ସମସ୍ତେ ମାସ୍କ ପିନ୍ଧିଛନ୍ତି ନା ନାହିଁ ଯାଞ୍ଚ କରିଥିଲେ।
